Paquita la del Barrio

Francisca Viveros Barradas kantari mexikarra (Veracruz, 1947ko apirilaren 2a – ibidem, 2025eko otsailaren 17a) Paquita la del Barrio ("Paquita auzunekoa") izen artistikoarekin ezaguna, Mexikoko ranchera estiloko abeslaria izan zen, baina Mexikoko beste estilo batzuetakoa ere kantatu zuen.

Telebistako telenobeletan eta filmetan ere aktore lanak egin izan zituen. Alto Luceron jaioa, Veracruz estatuan, Mexiko Hirian hasi zuen karrera 1970ean.

 Estiloa: Gizonezkoei kritika gupidagabea 
Paquita la del Barrio hamabost urte zituela ezkondu zen, haurdun, berrogeita biko gizon batekin. Haurdunaldian jakin zuen bere senargaiak beste herri batean beste emazte eta familia bat zeuzkala, baina ez zuen bertan behera uzteko indarrik izan. Orduan pilaturiko oinazea darie bere abestiei. Errukirik gabe iraintzen ditu gizonak. Hala erakusten du, adibidez, ziur aski bere kanturik ospetsuena denaren izenburuak: Rata de dos patas (hanka biko arratoia).

Paquitak lehenbiziko senar hura eta beste gizon asko dauzka gogoan Agure buztan berde kantuan: "Viejo rabo verde" deitzen die, "zahar gizajo sehaska-bortxatzaile". Beste abesti batean, Pobre pistolita (pistolatxo gajoa), bere gizon harroaz kexu zaigu Paquita: "gau osoa pasa nuen itxoiten, zure zurrungak entzuten, bakarrik, ametsetan; pistolatxo tristea zurea, jadanik ez du tiro egiten, ezta noizbehinka ere, inutila, zein zekena izan den natura zurekin".

Esperientzia pertsonalaz aparte, Mexikoko sexismo eta matxismo orokortuari ere egiten dio eraso kantariak estilo horrekin.

 Zinea 
 Cansada de besar sapos (2006) (bere rol propioa egiten)

 Modelo antiguo (1992)

 Telebistako filmak 
 Estrella2 (2014) (bere rol propioa egiten)
 La familia P. Luche (2007) (bere rol propioa egiten)

 Telenobelak 
 Velo de novia (2003) (Antonia "Mamá Grande")
 María Mercedes (1992)
 Amor de barrio (2015) (Agerpen berezia)
 Paquita la del Barrio, la serie (2017) (telesail biografikoa)
 Rata de dos patas, los amores de Paquita (2018)

 Diskografia 
UrteaIzenburua2008Lo nuevo de Paquita la del barrioLas mujeres mandanLas consentidas de Paquita la del barrio2007No chifle ustedPuro dolor200620 éxitosEl estilo inconfundible de Paquita la del barrio2005Que Chulos CamposNo me amenacesMi historiaLlorarásEn la bohemia2004Que Mama tan chaparritaPara los inútilesMe estás oyendo, inútil?Lámpara sin luzLa crema de la cremaHombres malvados2002Verdad que duelePa' puras vergüenzasFalsaria2001Taco placeroDuro y contra ellos2000Piérdeme el respetoEl club de los inútilesAzul celeste1999Al cuarto vaso1998Me saludas a la tuya1995Dicen que tú1994Acábame de matar1993Tres veces te engañéTe voy a recordarPaquita la del Barrio y sus boleros rancherosNi un cigarroInvítame a pecarBórrate1992Desquítate conmigo

 Erreferentziak 

 Kanpo loturak 
 Webgune ofiziala
 Paquita la del Barrio Twitterren.

Kategoria:Mexikoko feministak
Kategoria:Mexikoko abeslariak
Kategoria:Emakume abeslariak